laion/Wikipedia-Exotic huggingface dataset:
ნაფოტი (ფილმი)

ნაფოტი (ინგლ. Sliver) — 1993 წლის ამერიკული ეროტიკული თრილერი. რეჟისორი ფილიპ ნოისი. ფილმი გადაღებულია აირა ლევინის რომანის მიხედვით. მთავარ როლებში მონაწილეობენ შერონ სტოუნი და უილიამ ბოლდუინი. ყურადღება!  ქვემოთ მოყვანილია სიუჟეტის და/ან დასასრულის დეტალები. ნაომი სინგერი ბრუნდება თავის ბინაში, სლივერ-ჰაიტში და გადის აივანზე. ამ დროს ვინმე ქურთუკში მყოფი მამაკაცი, კაპიუშონიანი აღებს მის ბინას, ნელა მიიმართება აივნისკენ, გადაეხვევა ნაომის, რომელიც მას უყურებს და იღიმის, უცნობი მამაკაცი ქალს ხელს კრავს და აივნიდან გადააგდებს. ახალგაზრდა ქალი კარლი ნორისი, რომელიც გამომცემლობაში რედაქტორად მუშაობს, ჩქარობს შეხვდეს უძრავი ქონების აგენტს, რომელიც მას სთავაზობს შეისყიდოს განთავისუფლებული ბინა პრესტიჟულ ნიუ-იორკის აპარტამენტში სლივერ-ჰაიტში. ბინის დათვალიერების შემდეგ, კარლი ბრუნდება რედაქციაში. მასთან მივა მისი დამხმარე და მეგობარი ქალი რედაქტორი ჯუდი, რომელიც ცდილობს დაარწმუნოს კარლი წავიდეს სადმე გასართობად. კარლი სულ ახლახან დაშორდა ქმარს 7-წლიანი ურთიერთობის შემდეგ. მის კაბინეტში რეკავს უძრავი ქონების აგენტი და ატყობინებს მას, რომ 1 კვირაში მას შეეძლება ახალ ბინაში გადასახლება. კარლი თავისი ნივთებით გადადის ახალ სახლში, სადაც მის წინ კარებს აღებს და ნივთების წაღებაში ეხმარება ზიკ ჰოკინსი, რომელიც აგრეთვე იმავე სახლში ცხოვრობს. საღამოს, იმავე დღეს, რესტორანში შეხვდება მთავარ რედაქტორს, რომელიც ცდილობს კარლი შეახვედროს მწერალ ჯეკ ლენდსფორდს. აღმოჩნდება, რომ ჯეკიც სლივერ-ჰაიტში ცხოვრობს. ეზოს იქით მდებარე მაღაზიაში კარლი გაიცნობს ბერიკაცს გას ჰეილს, რომელიც მეზობლად ცხოვრობს. ისინი საუბრობენ და ბერიკაცი კარლის ეტყვის, რომ იგი ძალიან ჰგავს ნაომის, ქალს, რომელიც მისსავე ბინაში ცხოვრობდა და რომელიც აივნიდან გადმოხტა. ასე გაიგებს კარლი, რომ რამდენიმე ქალი, რომელიც იმ ბინაში ცხოვრობდა იქნა მოკლული და პოლიციას ეჭვი აქვს, რომ სახლში სერიული მკვლელი ცხოვრობს. კარლისა და ზიკს შორის ნამდვილი რომანი გაჩაღდება, თუმცა კარლიმ არ იცის, რომ ზიკი მას ჩუმად უთვალთვალებს. შერონ სტოუნი — კარლი ნორისი უილიამ ბოლდუინი — ზიკ ჰოკინსი ტომ ბერენჯერი — ჯეკ ლენდსფორდი პოლი უოლკერი — ვიდა უორენი კოლინ კემპი — ჯუდი მარქსი ამანდა ფორმანი — სამანთა მური მარტინ ლანდაუ — ალექს პარსონსი ნიკოლას პრაიორი — პიტერ ფერელი სი სი ეიჩ პაუნდერი — ვიქტორია ჰენდრიქსი ნინა ფოში — ეველინ მაკევოი კინ კერტისი — გას ჰეილი ენ ბეტანკური — ჯეკი კინსელა ტონი პეკი — მარტინ კინსელა ელისონ მაკი — ნაომი სინგერი „ნაფოტი“ — კინოფილმების ინტერნეტ-მონაცემთა ბაზა (ინგლისური) „ნაფოტი“ — Box Office Mojo-ზე
გიორგი მუხრანბატონი

გიორგი კონსტანტინეს ძე მუხრანბატონი (დ. 1821, სოფ. მუხრანი — გ. 1877, პარიზი) — ცარიზმის მოხელე, 1853-იდან მრჩეველი კავკასიის მეფისნაცვლის სამმართველოში, 1855-იდან მეფისნაცვლის საბჭოს წევრი. 1858—1868 მეფისნაცვლის მთავარი სამმართველოს სასამართლო საქმეთა დეპარტამენტის დირექტორი, სენატორი (1864), სტატს-ინსპექტორი (1872). მუხრანბატონის მტკიცების თანახმად, კაცობრიობის პროგრესი გულისხმობდა მცირე ერების მოსპობას, დიდი ხალხების გაბატონებასა და დიდი მოცულობის "სახალხო ორგანიზმების" შექმნის აუცილებლობას. პატარა ხალხები, მუხრანბატონის აზრით, განწირული იყვნენ, მათ არ შეეძლოთ სრულყოფილი სახელმწიფო ორგანიზმის შექმნა, ამიტომ მსხვილ ეროვნულ ერთეულებში უნდა გათქვეფილიყვნენ. პატარა ხალხისათვის დიდ ხალხთან ყოველგვარი შეერთება-შერწყმა ნიშნავდა საკუთარი ენის დაკარგვას. მცირე ხალხების მისწრაფება ინდივიდუალური არსებობის შენარჩუნებისაკენ მუხრანბატონს არა მარტო უიმედოდ, არამედ მავნედაც მიაჩნდა. მისი ეს შეხედულებანი მკაცრად გააკრიტიკეს ქართველი მოწინავე საზოგადოების წარმომადგენლებმა: ილია ჭავჭავაძემ, აკაკი წერეთელმა, სერგეი მესხმა, პეტრე უმიკაშვილმა, იმერეთის ეპისკოპოსმა გაბრიელმა (ქიქოძე) და სხვებმა. ქართულმა პუბლიცისტიკამ აღნიშნა, რომ ცარიზმის ამ ერთგული მსახურის შეხედულებები იყო რუსეთის დიდმპყრობლური, რეაქციული ეროვნული პოლიტიკის თეორიული დასაბუთებისა და გამართლების ცდა. «О существе национальной индивидуальности и об образовательном значении крупных народных единиц», Тфл., 1872 უთურაშვილი ი., ქართული საბჭოთა ენციკლოპედია, ტ. 7, თბ., 1984. — გვ. 230.
PopMart: Live from Mexico City

PopMart: Live from Mexico City — ირლანდიური როკ-ჯგუფ U2-ს ვიდეო, რომელიც ასახავს ტურნეს PopMart Tour. ჩაწერილია 1997 წლის 3 დეკემბერს მეხიკოში (მექსიკა). იგი გამოვიდა VHS და Video CD ფორმატებში 1998 წელს, ხოლო 2007 წელს DVD-ზე. Pop Muzik Mofo I Will Follow Gone Even Better Than the Real Thing Last Night on Earth Until the End of the World New Year's Day Pride (In the Name of Love) I Still Haven't Found What I'm Looking For All I Want Is You Desire Staring at the Sun Sunday Bloody Sunday Bullet the Blue Sky Please Where the Streets Have No Name Lemon (Perfecto Mix) Discothèque If You Wear That Velvet Dress With or Without You Hold Me, Thrill Me, Kiss Me, Kill Me Mysterious Ways One Wake Up Dead Man Pop Muzik და Lemon (Perfecto Mix) წინასწარ იქნა ჩანაწერილი. ისინი ჟღერს, როდესაც ჯგუფი შემოდის სცენაზე და პირველ ბისამდე. ყველა სიმღერა დაწერილია U2-ს მიერ, ხოლო Pop Muzik-ის ავტორია რობინ სკოტი (M). PopMart: Live from Mexico City არის ერთ-ერთი პირველი ვიდეო, გამოცემული DVD ფორმატში. მისი ნაწყვეტები პირველად გამოჩნდა PolyGram-ის სხვა DVD-ებზე, თუმცა PolyGram-მა იგი აღარ გამოსცა. Universal Music-მა 2007 წელს გამოაცხადა, რომ ფილმი სექტემბერში Island Records-ზე გამოვიდოდა. გამოვიდა DVD-ის ერთ და ორ დისკიანი ვერსიები, ისევე, როგორც Zoo TV: Live from Sydney-ს შემთხვევაში. ორივე გამოცემაში კონცერტი შეტანილია 4:3 მასშტაბით, ახლავე Dolby Digital/DTS-ის 5.1 ჟღერადობა და PCM სტერეო აუდიო. ორ დისკიან ფორმატში მეორე დისკზე შეტანილია დამატებები: დამატებები Please, Where the Streets Have No Name, Discothèque და If You Wear That Velvet Dress — ჩაწერილია როტერდამში, 1997 წლის 18 ივლისს "Hold Me, Thrill Me, Kiss Me, Kill Me, Mysterious Ways და One — ჩაწერილია ედმონტონში, 1997 წლის 14 ივნისს დამატებითი მუსიკალური ვიდეოები Staring at the Sun (მაიამის ვერსია, რეჟისორი - მორლი სტაინბერგი) Last Night on Earth - First Night in Hell (რემიქსი) , რეჟისორი - ჯონ ბლენდი დოკუმენტური ფილმები Lemon For Sale The Road To Sarajevo A Tour of the Tour Last Night on Earth - One Day in Kansas PopMart Tour - პროექციების მონტაჟი კეთრინ ოუენსის ხელმძღვანელობით სხვა მასალა DVD-ROM-ის მასალა დამალული ვიდეო (დუბლინის ნავსაშენი) მექსიკაში ჩატარებული კონცერტის ფრაგმენტები გამოვიდა საკონცერტო ალბომზე Hasta la Vista Baby! U2 Live from Mexico City. იგი გავრცელდა მხოლოდ ჯგუფის ფან-კლუბის ჟურნალ Propaganda-ს ხელმომწერთათვის, 2000 წელს. დისკზე შეტანილია 14 სიმღერა 25-დან. ყველა სიმღერის ავტორი — U2, Pop Muzik-ის ავტორი - რობინ სკოტი (M). ინფორმაცია საიტზე Discogs ↑ U2: Popmart: Live from Mexico City. Allmovie. Rovi Corporation. ↑ https://www.allmusic.com/album/r513122
იმპერიის არმია

იმპერიის არმია (გერმ. Reichsarmee) — საღვთო რომის იმპერიის შეიარაღებული ძალები. სხვა ფეოდალური არმიების მსგავსად, იყო ირეგულარული და იკრიბებოდა მხოლოდ ომებისა და ლაშქრობების დროს. ოცდაათწლიანი ომის წლებში იმპერიის არმიის მთავარსარდალი იყვნენ ვალენშტაინი (1625—1630) და ტილი. მთავარსარდლებს იმპერატორის რჩევით ნიშნავდა კურფიურსტების კოლეგია. შეგიძლიათ იხილოთ მედიაფაილები თემაზე „იმპერიის არმია“ ვიკისაწყობში.
ლინდაუ

ლინდაუ (გერმ. Lindau) — ქალაქი გერმანიაში, რაიონული ცენტრი, მდებარეობს ბავარიის მიწაზე. ექვემდებარება შვაბიის ადმინისტრაციულ ოლქს. შედის ლინდაუს რაიონის შემადგენლობაში. მოსახლეობა შეადგენს 24 454 ადამიანს (2012 წლის 31 დეკემბრის აღწერის მონაცემებით). იკავებს 33,18 კმ² ფართობს. ოფიციალური კოდი — 09 7 76 116. ოფიციალური საიტი (გერმანული)
კონსტანცი

კონსტანცი (გერმ. Konstanz [ˈkɔnstants], ადგ. [ˈkɔnʃtants] კონშტანცი, ტოსკ. ალბ. Konschdanz) — ქალაქი გერმანიაში, ბოდენის ტბაზე, შვეიცარიის საზღვართან. შეგიძლიათ იხილოთ მედიაფაილები თემაზე „კონსტანცი“ ვიკისაწყობში. ქალაქის ოფიციალური საიტი (გერმანული) კონსტანცის უნივერსიტეტი (გერმანული) ქალაქის ფოტოპორტრეტი დაარქივებული 2013-08-17 საიტზე Wayback Machine. (გერმანული)
ვორმსის ედიქტი

ვორმსის ედიქტი (გერმ. Wormser Edikt) — ედიქტი, რომელის გამოსცა საღვთო რომის იმპერიის იმპერატორმა კარლ V ჰაბსბურგმა 1521 წლის 25 მაისს, 1521 წლის ვორმსის რაიხსტაგის მუშაობის ბოლოს, რომელმაც მარტინ ლუთერი ერეტიკოსად და დამნაშავედ შერაცხა და აკრძალა მისი ნაშრომების გამოცემა და გავრცელება. გარდა ამისა, ვორმსის ედიქტმა დააწესა, რომ ლუთერისთვის თავშესაფრის ბოძება ან სხვა სახის დახმარების გაწევა ჩაითვლებოდა იმპერიის კანონთა წინააღმდეგ დანაშაულად. საბოლოოდ ვორმსის ედიქტმა ძალა დაკარგა 1555 წელს, აუგსბურგის რელიგიური ზავის დადების შემდეგ. ვორმსის ედიქტი
Ringo the 4th

Ringo the 4th — ინგლისელი როკ-მუსიკოს რინგო სტარის მეექვსე სტუდიური ალბომი. გამოიცა 1977 წელს. იგი უფრო მეტად საცეკვაო მუსიკაზე ორიენტირებული ჩანაწერია. ყველა სიმღერის ავტორები - რიჩარდ სტარკი და ვინი პონსია, გარდა მითითებულისა. ალბომის ბრიტანული გამოცემის აუდიოკასეტის ვერსიაში (Polydor) სიმღერების სია შეცვლილია. „Simple Love Song“ გადატანილია პირველ მხარეზე, მეოთხე სიმღერის სახით. „Gave It All Up“ არის მეორე მხარის მეხუთე სიმღერა. ინფორმაცია საიტზე Discogs ↑ Ringo the 4th AllMusic-ზე ↑ კრისტგოუ, რობერტ. Consumer Guide Reviews: Ringo Starr. robertchristgau.com. ციტირების თარიღი: 30 იანვარი 2014. ↑ Strong, Martin C. (2006). The Essential Rock Discography. Edinburgh, UK: Canongate, გვ. 1028. ISBN 978-1-84195-827-9.  ↑ Gary Graff & Daniel Durchholz (რედ.), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), p. 1083. ↑ [1] დაარქივებული 2 October 2007 საიტზე Wayback Machine. ↑ Brackett, Nathan, with Hoard, Christian (რედ.) (2004). The New Rolling Stone Album Guide (4th edn). New York, NY: Fireside. p. 777. ISBN 0-7432-0169-8.
Bad Boy (რინგო სტარის ალბომი)

Bad Boy — ინგლისელი როკ-მუსიკოს რინგო სტარის მეშვიდე სტუდიური ალბომი. გამოიცა 1978 წელს. ამ პერიოდში მუსიკოსის კარიერა შედარებით წარუმატებელი იყო, მიუხედავად იმისა, რომ წინა ალბომებმა წარმატება იქონიეს. მხარე 1 Who Needs a Heart (რიჩარდ სტარკი, ვინი პონსია) – 3:48 Bad Boy (ლილ არმსტრონგი, ეივონ ლონგი) – 3:14 Lipstick Traces (On a Cigarette) (ნაომი ნევილი) – 3:01 Heart on My Sleeve (Gallagher and Lyle) – 3:20 Where Did Our Love Go (ედი ჰოლენდი, ლეიმონტ დოზიე, ბრაიან ჰოლენდი) – 3:15 მხარე 2 Hard Times (პიტერ სკელერნი) – 3:31 Tonight (იენ მაკ-ლეგენი, ჯონ პიჯენი) – 2:56 Monkey See – Monkey Do (მაიკლ ფრენქსი) – 3:36 Old Time Relovin' (ვინი პონსია, რიჩარდ სტარკი) – 4:16 A Man Like Me (რუან ო'ლოხლაინი) – 3:08 ინფორმაცია საიტზე Discogs ↑ Bad Boy AllMusic-ზე ↑ Galeria Musical review ↑ Gary Graff & Daniel Durcholz (eds), MusicHound Rock: The Essential Album Guide, Visible Ink Press (Farmington Hills, MI, 1999; ISBN 1-57859-061-2), გვ. 1083. ↑ Rolling Stone review
Hellados

Hellados — ნოდარ დუმბაძის მოთხრობა. სხვადასხვა დროს გამოქვეყნდა მწერლის მოთხრობების კრებულებში. ნაწარმოებში ნათლად ჩანს ორი მოზარდის – იანგულისა და ჯემალის ბრძოლა თვითდამკვიდრებისათვის. თუმცა მათი პაექრობა არასდროს სცილდება ადამიანურობის საზღვრებს და ყველაზე მძაფრ და გადამწყვეტ მომენტებში პერსონაჟები არ ჰკარგავენ ერთმანეთის პატივისცემისა და დაფასების უნარს. „სამშობლო უფრო ღრმადაა, უფრო შიგნით“ – ამბობს ბერძენი იანგული და სწორედ ეს განცდა ეძახის მას სოხუმისკენ დასაბრუნებლად, როცა მამასთან და უამრავ ადამიანთან ერთად, გემით საბერძნეთში მიმავალი საბედისწერო გადაწყვეტილებას იღებს. იანგული იყო ბერძენი, რომელიც სოხუმში ცხოვრობდა. აქვე ცხოვრობდა ჯემალიც დეიდასთან ერთად. ჯემალის გამოჩენამდე იანგული იყო უბნის ყოჩი. ის ყველა ბავშვს ართმევდა სხვადასხვა ნივთს, რომელსაც ისევ მათთან ასაღებდა. შემდეგ ამ ფულზე ეთამაშებოდა მათ და სახლში ჯიბეებგამოტენილი ბრუნდებოდა. ერთხელ იანგული და ჯემალი ერთმანეთს შეხვდნენ. იანგულის ჯემალის გაძარცვაც მოუნდა, მაგრამ ვერაფერს გახდა. ასე იმიტომ მოხდა, რომ ჯემალიც საკმაოდ ღონიერი იყო და იანგულიმ მას ვერაფერი დააკლო. ისინი თითქმის ყოველდღე ჩხუბობდნენ. ბოლოს კი დამეგობრდნენ. იანგულის გულზე ამოსვირინგებული ჰქონდა „HELLADOS“ (ბერძნ. ელადა), რაც მხოლოდ ჯემალმა იცოდა. ერთ დღეს სოხუმელი ბერძნების წასაყვანად გემი გამოემართა. იანგულის არ უნდოდა წასვლა, მაგრამ მამამისმა ძალით წაიყვანა ის. იანგულის წასვლიდან მესამე დღეს მეთევზეებმა მდინარეზე გამორიყული გვამი იპოვეს. ჯემალიც იქვე იყო და სანახავად მივიდა. უცებ მას თავზარი დაეცა მან გარდაცვლილის მკერდზე ამოიკითხა „HELLADOS“. ჯემალი - მთავარი პერსონაჟი, მთხრობელი ახალგაზრდა ბიჭი. იანგული - სოხუმელი, წარმოშობით ბერძენი ბიჭი. კოკა - ჯემალის ნათესავი. პეტია - იანგულის მეგობარი. ელენა მიხაილოვნა - მუსიკის მასწავლებელი. დეიდა ნინა - ჯემალის დეიდა. 1979 წელს გამოვიდა მისი ეკრანიზაცია. მოთხრობის სრული ტექსტი მოთხრობა goodreads.com-ზე ↑ http://www.intelekti.ge/book_ge.php?id=364
მხიარული დამბაჩა

მხიარული დამბაჩა (სრული სათაური: „მხიარული დამაბაჩა, ანუ ენკი, ბენკი, სიკლისას და ბას საახალწლო ზღაპარი“) — პიესა–ზღაპარი ერთ მოქმედებად, ათი სიმღერის თანხლებით, დაწერილი მიხო მოსულიშვილის მიერ 2002 წელს. სიკლისა — სიკეთის ფერია, ენკის და ბენკის დედა. ბა — ბრძენი და მძინარა ბუ, ენკის და ბენკის მამა. ენკი — საათის პატარა ისარი, ბიჭი. ბენკი — საათის დიდი ისარი, გოგო. ნიშხა — კულტურული ურჩხული. ლუკა — ღარიბი და ობოლი ბიჭი, ბარბალუკას უფროსი ძმა. ბარბალუკა — ღარიბი და ობოლი გოგო, ლუკას უმცროსი და. თოვლის ბებია თოვლის პაპა ანუკა — ლევანუკას უფროსი და. ლევანუკა — ანუკას უმცროსი ძმა. დე — ანუკას და ლევანუკას შეძლებული დედა. მა — ანუკას და ლევანუკას შეძლებული მამა. მხიარული დამბაჩა — ზოგჯერ ლაპარაკობს კიდეც. ეს არის მხიარული საახალწლო ამბავი ათი სასიმღერო ლექსის თანხლებით. მდიდარი და ღარიბი ბავშვები ერთად გამართავენ საახალწლო კარნავალს, სადაც თოვლის პაპაც ესტუმრებათ, თოვლის ბებიაც და, რაც მთავარია, ურჩხული ნიშხაც, რომელიც კეთილი გახდება იმიტომ, რომ სიკეთით დატენილ დამბაჩას ესვრიან და დააძინებენ, ხოლო რომ გამოიღვიძებს, უკვე კეთილია, რადგან ასე სჩვევია მხიარულ დამბაჩას. „მეორე თეატრი“, (საბავშვო თეატრი, მის: დავით აღმაშენებლის გამზირი # 60), შვიდიდან თორმეტ წლამდე პატარა მსახიობების მონაწილეობით, რეჟისორი ნათია კავსაძე, 2008 2009 წლის 27 თებერვალს მაყვალა მრევლიშვილის ასი წლის იუბილესთან დაკავშირებით და საბავშვო ლიტერატურაში აქტიური მოღვაწეობისათვის დრამატურგი მიხო მოსულიშვილი დაჯილდოვდა საბავშვო ფონდის „ლიბოს“ მედლით „კიკლი-კიკლი“ (2008 წელს დადგმული საბავშვო პიესებისთვის მოპარული ახალი წლის ზღაპარი და ენკი-ბენკი (მხიარული დამბაჩა)). მხიარული დამბაჩა, ანუ ენკი, ბენკი, სიკლისას და ბას საახალწლო ზღაპარი (პიესა-ზღაპარი), 2002 დაარქივებული 2011-07-08 საიტზე Wayback Machine. (ტექსტი) ↑ [1] დაარქივებული 2011-08-20 საიტზე Wayback Machine. (საბავშვო ლიტერატურის განვითარების ფონდი „ლიბო“) ↑ [2]
Disco (ალბომი)

Disco — ინგლისური სინთპოპ-დუეტ Pet Shop Boys-ის ალბომი, გამოცემული 1986 წლის 17 ნოემბერს, ლეიბლზე Parlophone. Disco არის ალბომის Please სიმღერების რემიქსების კრებული. გარდა ამისა, მასში შეტანილია ორიგინალური სიმღერების B-მხარეები. კრებულში შეტანილია ართურ ბეიკერის, შეპ პეტიბოუნისა და თავად Pet Shop Boys-ის შექმნილი რემიქსები. In the Night (Arthur Baker's Extended mix) – 6:28 Suburbia (Julian Mendelssohn's Full Horror mix) – 8:56 Opportunities (Let's Make Lots of Money) (Ron Dean Miller and Latin Rascals' Version Latina) – 5:34 Paninaro (Pet Shop Boys and David Jacob's Italian mix) – 8:35 Love Comes Quickly (Shep Pettibone's Mastermix) – 7:38 West End Girls (Shep Pettibone's Disco mix) – 9:03 ↑ ერლეუაინი, სტივენ თომას. "Pet Shop Boys: Disco" AllMusic-ზე. ციტირების თარიღი: 29 სექტემბერი, 2011. ↑ Christgau, Robert. Pet Shop Boys. robertchristgau.com. ციტირების თარიღი: 29 სექტემბერი, 2011.
Disco 2

Disco 2 — ინგლისური სინთპოპ-დუეტ Pet Shop Boys-ის მერვე ალბომი, გამოცემული 1994 წლის 12 სექტემბერს, ლეიბლზე Parlophone. მასში შეტანილია 1993 წლის ალბომში Very შემავალი სიმღერების რემიქსები და იმავე ალბომის ორიგინალური სიმღერების B-მხარეები. აშშ-ში გამოიცა ალბომის სპეციალური ვერსია დამატებითი დისკით, რომელზეც მოხვდა იშვიათი სიმღერები და რემიქსები. Absolutely Fabulous (როლოს Our Tribe Tongue-In Cheek Mix) – 0:29 I Wouldn't Normally Do This Kind of Thing (Beatmasters Extended Nude Mix) – 4:15 I Wouldn't Normally Do This Kind of Thing (DJ Pierre Wild Pitch Mix) – 2:59 Go West (Farley & Heller Mix) – 3:40 Liberation (E Smoove 12" Mix) – 6:09 So Hard (მორალესის Red Zone Mix) – 2:48 Can You Forgive Her? (როლოს Dub) – 4:03 Yesterday, When I Was Mad (ჯუნიორ ვასკესის Fabulous Dub) – 4:54 Absolutely Fabulous (როლოს Our Tribe Tongue-In Cheek Mix) – 6:01 Yesterday, When I Was Mad (Coconut 1 12" Mix) – 2:12 Yesterday, When I Was Mad (Jam & Spoon Mix) – 5:01 We All Feel Better in the Dark (Brothers In Rhythm After Hours Climax Mix) – 5:21 Decadence – 3:55 Some Speculation – 6:33 Euroboy – 4:28 Yesterday, When I Was Mad (RAF Zone Dub Mix) – 5:37 I Wouldn't Normally Do This Kind of Thing (7" Mix) – 4:45 ↑ ერლეუაინი, სტივენ თომას. "Pet Shop Boys: Disco 2" AllMusic-ზე. ციტირების თარიღი: 29 სექტემბერი, 2011. ↑ Christgau, Robert. Pet Shop Boys. RobertChristgau.com. ციტირების თარიღი: 29 სექტემბერი, 2011. ↑ Pet Shop Boys discography. ციტირების თარიღი: 2007-10-01.
კონსტანტინე მუხრანბატონი (სამხედრო)

კონსტანტინე ივანეს ძე მუხრანბატონი (დ. 24 დეკემბერი, 1838 ― გ. 2 მაისი, 1903) — ქართველი მემამულე, რუსეთის არმიის გენერალ-მაიორი, საზოგადო მოღვაწე. დაიბადა ივანე მუხრანბატონისა და ნინო ლევან V-ის ასულ დადიანის ოჯახში. მონაწილეობდა ყირიმის ომში (1853-1856), აგრეთვე ბრძოლებში დაღესტნის დასამორჩილებლად. რუსეთ-თურქეთის 1877-1878 ომში მეთაურობდა პოლკს. ომის შემდეგ სამხედრო სამსახურს თავი დაანება და ხელი მოჰკიდა მეურნეობას, რომელიც კაპიტალისტური გზით ვითარდებოდა. რამდენიმეჯერ იყო არჩეული თბილისის გუბერნიის თავად-აზნაურთა წინამძღოლად (მარშალი). 1895 წელს იმპერატორმა უბოძა სამეფო სახლის ეგერმაისტერობა და რამდენიმე ხანს პეტერბურგში ცხოვრობდა. მატერიალურად ეხმარებოდა ქართულ ეროვნულ დაწესებულებებს, ჰყავდა ბევრი სტიპენდიატი გიმნაზიებსა და უნივერსიტეტებში. დიდი თანხა გაიღო ქართული გიმნაზიის შენობის (შემდგომში უნივერსიტეტი) ასაგებად. დაქორწინებული იყო ელისაბედ ნიკოლოზის ასულ ფალავანდიშვილზე. შვილები არ დარჩენიათ. გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ბენდიანაშვილი ა., ქართული საბჭოთა ენციკლოპედია, ტ. 7, თბ., 1984. — გვ. 231. "მუხრანბატონთა გენეალოგიური ტაბულა" (იური ჩიქოვანი, სოსო ბიჭიკაშვილი, დავით ნინიძე) - კრებული "არტანუჯი" N 5 - 1996 წ. - გვ.28-36 კონსტანტინე მუხრანბატონი – საქართველოს ბიოგრაფიული ლექსიკონი
გერმანიის კავკასიური ექსპედიცია

გერმანიის კავკასიური ექსპედიცია — სამხედრო ექსპედიცია, რომელიც გაგზავნა გერმანიის იმპერიამ სამხრეთ კავკასიაში, კავკასიის ფრონტის დროს (პირველი მსოფლიო ომი). გერმანიის ძალები ოსმალეთის იმპერიაში (1914-1918) გერმანიის კავკასიური ექსპედიცია, საქართველო 1918 კავკასიის ფრონტი გერმანიის კავკასიური ექსპედიცია ოსმალეთის იმპერიის ქართული ლეგიონი
ცენტრალური კასპიის დიქტატურა

ცენტრალური კასპიის დიქტატურა ან ცენტროკასპიის დიქტატურა — ანტისაბჭოთა სტრუქტურა, რომელიც გამოცხადდა ბაქოში, აზერბაიჯანის დღევანდელ დედაქალაქში, პირველი მსოფლიო ომის დროს. ცენტრალური კასპიის დიქტატურას ბრიტანეთის ძალებიც ეხმარებოდნენ, რათა შეეჩერებინათ ოსმალეთის იმპერიის სვლა ბაქოსაკენ. ბრიტანეთის ძალებმა გენერალი დენსტერვილის მეთაურობით შეძლეს ქალაქის ოკუპირება და დაშნაკ-სომხებთან ერთად ცდილობდნენ ქალაქის დაცვას ბაქოს ბრძოლის დროს. კავკასიის ისლამურმა არმიამ ნური ქილიგილის მეთაურობით მოიგო ბაქოს ბრძოლა, აიღო ბაქო და დაამხო ცენტრალური კასპიის დიქტატურა. მცირე ისტორია დიქტატურის დროშა დიქტატურის შესახებ
ხლისტები

ხლისტები (რუს. Хлысты; < Хлист — „წკეპლა“ ან Христы — „ხრისტი“; საკუთარი სახელწოდება — „ღვთის შვილები“) — ქრისტიანული სექტა, რომელიც წარმოიშვა რუსეთში XVII საუკუნის მიწურულს არაშავმიწანიადაგიანი ზოლის გლეხობას შორის. სექტის დამაარსებლად მიიჩნევენ კოსტრომელ გლეხს დანიელ ფილიპის ძეს. სახელწოდება ხლისტები, მომდინარეობს სექტის წევრებს შორის გავრცელებული თვითგვების ფომისაგან — გაწკეპლვა (хлистовать) ან დამახინჯებული სიტყვა — ხრისტებისაგან (христы). ხლისტები არ ცნობენ სამღვდელოებას, „წმიდა“ და საეკლესიო წიგნებს, თაყვანს არ სცემენ წმინდანებს, მაგრამ მართლმადიდებელ ეკლესიებში სიარული ნებადართული აქვთ. ხლისტების მოძღვრების თანახმად, ადამიანს შეუძლია უშუალოდ დაამყაროს კონტაქტი „სულიწმიდასთან“, ნებისმიერ ადამიანში შეიძლება გარდამოვიდეს „სულიწმიდა“, ასე რომ ხლისტებს ცოცხალი „ქრისტეები“ და „ღვთისმშობლები“ ჰყავთ. ხლისტების იდეოლოგიაში მთავარი ადგილი ასკეტიზმის იდეას უჭირავს. ისინი ერთად ლოცულობენ ცეკვების თანხლებით, რაც სააბოლოოდ რელიგიურ ექსტაზში გადადის. XX საუკუნის დასაწყისში რუსეთში 40 ათასი ხლისტი იყო. რუსეთში გვხვდება ხლისტების მცირე თემები ტამბოვის, სამარისა და ორენბურგის ოლქებში, ჩრდილოეთ კავკასიაში. ხლისტები კარჩაკეტილ ცხოვრებას ეწევიან. ქართული საბჭოთა ენციკლოპედია, ტ. 11, თბ., 1987. — გვ. 487.
კეკეში

კეკეში (უნგრ. Kékes) — მთა ჩრდილოეთ უნგრეთში. სიმაღლე 1014 მ. უნგრეთის უმაღლესი წერტილი. მდებარეობს მატრის მასივზე. პოპულარული ტურისტული ობიექტია. მწვერვალზე დგას ტელეანძა. სახელწოდება წარმოსდგება მთის მოცისფრო შეფერილობის გამო. უნგრულად სიტყვა „კეკ“ ნიშნავს „ცისფერს“, შესაბამისად, კეკეში „მოცისფრო“. კეკეში — ინფორმაცია (ინგლისური)
ჰოვერლა

ჰოვერლა (უკრ. Говерла) — უკრაინის კარპატების უმაღლესი მთა. სიმაღლე 2061 მ. ადმინისტრაციული თვალსაზრისით, მოქცეულია იმიერკარპატებისა და ივანო-ფრანკივსკის ოლქებში. რუმინეთის სახელმწიფო საზღვრიდან მდებარეობს დაახლოებით 17 კმ-ში. მწვერვალი გუმბათისებურია. მთისძირში მდინარე პრუტის ერთ-ერთი სათავეა. ფერდობები შემოსილია წიფლისა და წიწვოვანი ტყით, მაღლა — მეტწილად ალპური მდელოა. განვითარებულია ტურიზმი. ჰოვერლა— ინფორმაცია (ინგლისური) ჰოვერლა — ინფორმაცია (ინგლისური)
რისი

რისი (პოლ. Rysy; სლოვაკ. Rysy) — მთა პოლონეთ-სლოვაკეთის საზღვარზე, მაღალ ტატრებში. სიმაღლე 2503 მ. აქვს სამი მწვერვალი, რომელთაგან ყველაზე მაღალია შუა — რომელიც სლოვაკეთის ტერიტორიაზეა (2503 მ), ხოლო ჩრდილოეთი მწვერვალი წარმოადგენს პოლონეთის უმაღლეს წერტილს (2499 მ). პირველი ასვლა განხორციელდა 1840 წელს. განვითარებულია ტურიზმი. რისი — ინფორმაცია (ინგლისური) რისი — ინფორმაცია (ინგლისური)
ბელიანიცა

ბელიანიცა (სლოვაკ. Beljanica) — მთა აღმოსავლეთ სერბეთში, ქალაქ ჟაგუბიცის სიახლოვეს. სიმაღლე 1339 მ. აგებულია კირქვებით. დამახასიათებელია კარსტული ლანდშაფტი. ბელიანიცა — ინფორმაცია (ინგლისური)
გრეის ჰოპერი

გრეის ჰოპერი (ინგლ. Grace Hopper დ. 9 დეკემბერი, 1906 — გ. 1 იანვარი, 1992) — ამერიკელი პროგრამისტი და საზღვაო ძალების ადმირალი. ჰოპერი თავის სფეროში მოწინავე ჰარვარდის Mark I კომპიუტერის ერთ-ერთი პირველი პროგრამისტი იყო და მანვე კომპიუტერული პროგრამირების ენის პირველი კომპილატორი შექმნა. ჰოპერმა სახელი გაუთქვა მანქანისგან დამოუკიდებელი პროგრამირების ენებს, რის მეშვეობითაც COBOL-ი, თანამედროვე პროგრამირების ერთ-ერთი პირველი ენა შეიქმნა. მისი მიღწევებისა და საზღვაო ძალების წოდების გამო, ხშირად „საოცარ გრეისს“ უწოდებენ. www.GraceHopper.org დაარქივებული 2014-01-09 საიტზე Wayback Machine. site for the annual Grace Hopper Celebration of Women in Computing Grace Murray Hopper Award Schlesinger Library Luncheon Series. Audio collection, 1979–1987 (inclusive): A Finding Aid. Schlesinger Library, Radcliffe Institute, Harvard University.
ვიშტია-მარე

ვიშტია-მარე (რუმ. Viștea Mare) — მთა ცენტრალურ რუმინეთში. მდებარეობს სამხრეთ კარპატებში, ფეგერაშის მასივზე. სიმაღლე 2527 მ. სიმაღლით რუმინეთის მესამე მწვერვალია მოლდოვიანუსა (2544 მ) და ნეგოის (2535 მ) შემდეგ. ვიშტია-მარე — ინფორმაცია დაარქივებული 2013-09-05 საიტზე Wayback Machine. (ინგლისური)
ჰომეოსტაზი

ჰომეოსტაზი (ბერძ. homoios - მსგავსი და statis - უძრაობა)— ადამიანის, ცხოველთა და მცენარეთა ორგანიზმის შინაგანი გარემოს შედგენილობისა და ფიზიკურ-ქიმიური თვისებების შედარებითი დინამიკური მუდმივობა და ძირითადი ფიზიოლოგიური ფუნქციების მედეგობა. ჰომეოსტაზი გულისხმობს ადამიანის, ძუძუმწოვრებისა და ფრინველების სხეულის ტემპერატურის, სისხლისა და ქსოვილთა სითხის, ოსმოსური წნევის, მათში Na, K, Ca, P-ის, ცილების, შაქრის შემცველობის, წყალბადიონთა კონცენტრაციის და სხვ. მუდმივობის შენარჩუნებას. ადამიანისა და უმაღლეს ცხოველთა ყველაზე სრულყოფილი ჰომეოსტაზური მექანიზმია თერმორეგულაცია. ჰომეოსტაზის შენარჩუნებაში დიდი როლი განეკუთვნება ნერვულ და ენდოკრინულ სისტემას. მცენარეების ჰომეოსტაზის მაგალითია წყლით მომარაგების მუდმივობის შენარჩუნება ფოთლების ბაგეების გახსნისა და ჩაკეტვის გზით. ჰომეოსტაზის ცნებას იყენებენ აგრეთვე ორგანიზმთა თანასაზოგადოების მიმართ, მაგ; ჰომეოსტაზს უწოდებენ ბიოცენოზში ინდივიდების შემადგენლობისა დარაოდენობის მუდმივობას. პოპულაციის უნარი შეინარჩუნოს გენეტიკური შედგენილობის მუდმივობა, რაც მის მაქსიმალურ სიცოცხლის უნარიანობის შენარჩუნებას უზრუნველყოფს. ჰომეოსტაზი — ენციკლოპედია ბრიტანიკა ქართული საბჭოთა ენციკლოპედია, ტ. 11, თბ., 1987. — გვ. 682-683.